નાના નાના પર્વત તો ઘણા ચડે. કુશળ પર્વતખેડુ રમતવાતમાં એને આંબી જાય. યુવાનોને તો સાહસ કરવું હતું, અઘરો પડકાર ઝીલવો હતો, આપત્તિની મોજ માણવી હતી ! યુવાનોએ વિચાર કર્યો કે પર્વત પર ચડવું જ છે, તો આપણે આફ્રિકા ખંડના સૌથી ઊંચા પર્વત કીલીમાંજારો પર જ આરોહણ કેમ ન કરવું ? કીલીમાંજારો પર્વત એટલો ઊંચો હતો કે બધા તેને ‘ભગવાનનું સિંહાસન’ કહે. ભગવાનનું સિંહાસન તો સહુથી ઊંચું જ હોય ને ! એની સહુ ભક્તિભાવથી પૂજા કરે. આ કીલીમાંજારોની ઊંચાઈ પૂરી 19,340 ફૂટની. એના સૌથી ઊંચા શિખર પર તો બારે માસ બરફ રહે. એના પર ઠંડી એટલી કે ન પૂછો બાત !